《留赠山中隐士诗》
南北朝·周弘让

行行访名岳，处处必留连。遂至一岩里，灌木上参天。

忽见茅茨屋，暧暧有人烟。一士开门出，一士呼我前。

相看不道姓，焉知隐与仙。

作者简介：南朝陈汝南安成人。周弘正弟。始仕不得志，隐于句容之茅山，累征不至。晚仕侯景，为中书侍郎。梁元帝承圣初，为国子祭酒。陈文帝天嘉初，以白衣领太常卿，官至光禄大夫。性简素，博学多通。有《续高士传》及文集，皆佚。